stanford-oval/wikipedia huggingface dataset:
Honda WR-V

| Honda WR-V |
| --- | --- |

Valmistustiedot
Valmistusmaa:   Brasilia  Intia
Valmistaja:  Honda
Valmistusvuodet:  2017–
Korimalli:  5-ovinen crossover
Luokka:  J-segmentti
Teknisesti samankaltaisia:  Honda HR-V (RU) Honda Jazz (GK) Honda Vezel Honda XR-V
Iskutilavuus:  1,2–1,5 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 6-vaihteinen manuaali CVT-automaatti
Honda WR-V on Hondan vuodesta 2017 lähtien Etelä-Amerikan ja Intian markkinoille valmistama pieni crossover-tyyppinen henkilöautomalli. Se perustuu samalle pohjalevylle kuin Honda Jazz. Mallin nimi tulee sanoista Winsome Runabout Vehicle.
Moottoriksi on valittavana 1,2-litrainen i-VTEC-bensiinimoottori tai 1,5-litrainen i-DTEC-dieselmoottori. Bensiinimoottorin yhteydessä voimansiirtona on viisivaihteinen manuaalivaihteisto tai portaaton CVT-automaatti, dieselmoottori on varustettu kuusivaihteisella manuaalivaihteistolla.
Aiheesta muualla

Kuvia tai muita tiedostoja aiheesta Honda WR-V Wikimedia Commonsissa
Georges Garnier

| Mitalit | Mitalit | Mitalit |  |
| --- | --- | --- | --- |
|  Georges Garnier |  Georges Garnier |  Georges Garnier |  |
Maa:   Ranska
Miesten jalkapallo
|  Olympialaiset  |  Olympialaiset  |  Olympialaiset  |  |
|  Hopeaa | Pariisi 1900 | joukkuekilpailu |  |
Georges Garnier (1878–1936) oli ranskalainen jalkapalloilija. Hän pelasi Club Françaisille (Pariisi). Hän kilpaili vuoden 1900 kesäolympialaisissa Pariisissa ja sai siellä joukkueineen hopeaa.
Giovanni Benedetti

Giovanni Benedetti (12. maaliskuuta 1917 Spello – 3. elokuuta 2017) oli italialainen roomalaiskatolinen piispa. Hänet vihittiin papiksi 26. toukokuuta 1940 ja nimitettiin Perugian arkkihiippakunnan vihkipiispaksi sekä Limatan titulaaripiispaksi 12. joulukuuta 1974. Piispaksi vihkiminen seurasi 23. tammikuuta 1975. Pääkonsekraattorina toimi Sebastiano Baggio, jota avustivat Ferdinando Lambruschini ja Siro Silvestri.
25. maaliskuuta 1976 Benedetti sai nimityksen Folignon hiippakunnan piispaksi, jona hän toimi, kunnes jäi eläkkeelle 10. lokakuuta 1992.
Frantic (kappale)

| ”Frantic” Metallica |
| --- | --- | --- |

Singlen tiedot
 Albumilta: St. Anger
 Julkaistu: 2003
 Tyylilaji: Heavy metal
 Kesto: 05.50
 Levy-yhtiö: Elektra
Metallican muut singlet
| ”St.Anger” 2003 | ”Frantic” 2003 | ”The Unnamed Feeling” 2004 |
Frantic on yhdysvaltalaisen heavy metal -yhtye Metallican single bändin albumilta St. Anger. "Frantic" kertoo yhtyeen ongelmista äänittäessä St. Anger -albumia. Singlestä julkaistiin peräti 11 eri versiota eri puolille maailmaa. Kappaleesta julkaistiin myös musiikkivideo, joka sai ensi-iltansa elokuussa 2003.
Kappale on myös mukana Guitar Hero: Metallica pelissä.
Singlet > CD Single #1

"Frantic" - 5:50
"Blackened" - (live) - 6:37
"Harvester of Sorrow" - (live) - 6:41
"Frantic" - musiikkivideo
Singlet > CD Single #2

"Frantic" - 5:50
"No Remorse" - (live) - 5:16
"Welcome Home (Sanitarium)" - (live) - 6:40
Singlet > CD Single #3

"Frantic" - 5:50
"No Remorse" - (live) - 5:16
Singlet > Belgia/Alankomaat

"Frantic" - 5:50
"Harvester of Sorrow" - (live)
"Welcome Home (Sanitarium)" - (live)
"No Remorse" - (live)
Singlet > Espanja/Portugali

"Frantic" - 5:50
"Harvester of Sorrow" - (live)
"Welcome Home (Sanitarium)" - (live)
"No Remorse" - (live)
Singlet > Italia

"Frantic" - 5:50
"Blackened" - (live) - 7:02
"Harvester of Sorrow" - (live) - 6:33
"Welcome Home (Sanitarium)" - (live) - 7:18
"No Remorse" - (live) - 5:29
Singlet > Skandinavia

"Frantic" - 5:50
"Blackened" - (live) - 8:02
"Harvester of Sorrow" - (live) - 7:06
"Welcome Home (Sanitarium)" - (live) - 6:49
"No Remorse" - (live) - 5:33
Singlet > Saksa

"Frantic" - 5:50
"Harvester of Sorrow" - (live) - 6:49
"Welcome Home (Sanitarium)" - (live) - 6:58
Singlet > Ranska

"Frantic" - 5:50
"Blackened" - (live)
"Harvester of Sorrow" - (live)
"Welcome Home (Sanitarium)" - (live)
Singlet > Japani - EP

"Frantic" - 5:50
"Blackened" - (live) - 6:37
"Harvester of Sorrow" - (live) - 6:41
"Welcome Home (Sanitarium)" - (live) - 6:40
"No Remorse" - (live) - 5:16
Singlet > 12" Vinyyli

"Frantic" - 5:50
"Frantic" - (remix) - 6:51
Kokoonpano

James Hetfield – kitara, laulu
Kirk Hammett – kitara, taustalaulu
Bob Rock – bassokitara
Lars Ulrich – rummut
Giovanni Bianchi

Giovanni Bianchi (8. huhtikuuta 1918 Firenze – 21. syyskuuta 2003) oli italialainen roomalaiskatolinen piispa. Hänet vihittiin papiksi Firenzen arkkihiippakuntaan 6. heinäkuuta 1941 ja nimitettiin sen vihkipiispaksi sekä Seleucianan titulaaripiispaksi 22. kesäkuuta 1964. Piispaksi vihkiminen seurasi 8. syyskuuta. Pääkonsekraattorina toimi Ermenegildo Florit, jota avustivat Antonio Bagnoli ja Enrico Bartoletti. Bianchi osallistui Vatikaanin toiseen kirkolliskokoukseen.
Bianchi sai 27. kesäkuuta 1977 nimityksen Pescian hiippakunnan johtoon. Hän toimi sen piispana, kunnes jäi eläkkeelle 18. joulukuuta 1993.
Grodziskin piirikunta (Masovian voivodikunta)

Grodziskin piirikunta (puol. powiat grodziski) on yksi Masovian voivodikunnan piirikunnista. Piirikunnan arvioitu väkiluku oli vuoden 2019 lopussa 95 963. Siihen kuuluvat neljä kuntaa ovat Baranów, Grodzisk Mazowiecki, Jaktorów ja Żabia Wola.
Piirikunnan väestöpyramidi 2014.
Vuoden 2019 lopussa Grodziskin piirikunnan asukkaista 52,1 prosenttia oli naispuolisia ja 47,9 prosenttia miespuolisia. Alle 18-vuotiaat muodostivat 21,2 prosenttia piirikunnan väestöstä, työikäiset 58,6 prosenttia ja eläkeikäiset 20,2 prosenttia väestön keski-iän ollessa 40,3 vuotta. Vuonna 2019 piirikunnassa syntyi 1 040 lasta. Grodziskin piirikunnan väkiluvun ennakoidaan kasvavan 117 541 asukkaaseen vuoteen 2050 mennessä.
Groop

Groop on muun muassa seuraavien suomalaisten henkilöiden sukunimi:
Esaias Groop (1675–1726), kruununvouti, pormestari ja valtiopäivämies
Hans Groop (s. 1932), venesuunnittelija
Jan Groop (s. 1934), diplomaatti
Leif Groop (s. 1947), endokrinologian professori ja tutkimusjohtaja
Monica Groop (o.s. Riska, s. 1958), oopperalaulaja ja professori
Viktor Groop (1868–1934), matematiikan ja fysiikan opettaja ja yhteiskoulun rehtori
| --- | --- |
: Tällä täsmennyssivulla luetellaan henkilöitä, joilla on sama sukunimi.
Honda VTR250

Honda VTR250 on sporttinen nakupyörä.
Honda VTR250 (2009).
Honda VTR250 (2009) toisiovedon puolelta.
Honda VTR250 (MC33) on japanilainen Honda Motor Companyn valmistama kattamaton moottoripyörä. VTR250 on ollut Japanin kotimarkkinoilla tuotannossa useita vuosia. Malli uudistettiin 2009 ja esiteltiin Euroopan markkinoilla vuodeksi 2010.
Moottoripyörässä on nestejäähdytetty nelitahtinen 249 cm³ 90° V-twin, jonka kannessa on kaksi nokka-akselia ja neliventtiilikoneisto. Uudistetussa vuoden 2009 mallissa on polttoaineen suihkutus ja kierroslukumittari. Moottoripyörän runko on trellis-tyyppinen.
VTR250 muistuttaa ulkomuodoltaan erehdyttävästi italialaista Ducati Monsteria.
Tekniset tiedot JBK-MC33 (2009)

Moottori
Moottori: nestejäähdytteinen, 4-tahtinen, 90-asteinen V-twin, neljä venttiiliä
Iskutilavuus: 249 cm³
Isku ja poraus: 60 mm x 44,2 mm
Puristussuhde: 11,0:1
Teho: 22 kW / 10 500 kierrosta
Vääntö: 22 Nm / 8 500 kierrosta
Polttoainejärjestelmä: suihkutus (PGM-FI)
Vaihteisto: viisi vaihdetta
Mitat
Pituus: 2070 mm
Leveys: 725 mm
Korkeus: 1055 mm
Akseliväli: 1405 mm
Istumakorkeus: 775 mm
Jarrut, renkaat, jousitus
Jarrut: edessä levy, halkaisija 295 mm; takana levy, halkaisija 220 mm
Jousitus: edessä 41 mm teleskooppi, jousto 117 mm; takana monojousi, jousto 125 mm
Renkaat: edessä 110/70 - 17 M/C; takana 140/70 - 17 M/C
Polttoainesäiliön tilavuus: 12 l
Paino ajovalmiina: 152 kg
Lähde (paitsi tarkka iskutilavuus)
Aiheesta muualla

Videoita ja muuta esittelymateriaalia
Koeajokuvia Nippon Newsin sivuilla
Hondan viralliset VTR:lle omistetut sivut(japaniksi)
Wikimedia Commonsissa on kuvia tai muita tiedostoja aiheesta .
Harmaamurmeli

| Harmaamurmeli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset, Eucarya
Kunta::  Eläinkunta, Animalia
Pääjakso::  Selkäjänteiset, Chordata
Alajakso::  Selkärankaiset, Vertebrata
Luokka::  Nisäkkäät, Mammalia
Lahko::  Jyrsijät, Rodentia
Alalahko::  Oravamaiset jyrsijät, Sciuromorpha
Heimo::  Oravat, Sciuridae
Alaheimo::  Xerinae
Tribus::  Marmotini
Suku::  Murmelit, Marmota
Laji::  caligata
Kaksiosainen nimi
 Marmota caligata  (Eschscholtz, 1829)  
 Levinneisyyskartta.
Alalajit 
 M. c. caligata  M. c. cascadensis  M. c. okanagana 
Katso myös
   Harmaamurmeli Wikispeciesissä   Harmaamurmeli Commonsissa 
Infobox OKNimi-testi OKIUCN-testi OK: 
Harmaamurmeli (Marmota caligata) on osissa Kanadaa ja Yhdysvaltoja Pohjois-Amerikan itäosissa tavattava murmeli. Kansainvälinen luonnonsuojeluliitto eli IUCN on määritellyt sen elinvoimaiseksi lajiksi.
Taksonomia

Alaskanmurmelia (M. broweri) pidettiin aikaisemmin harmaamurmelin alalajina, mutta nykyisin se on luokiteltu omaksi lajikseen. Harmaamurmeli voidaan jakaa edelleen kolmeen alalajiin:
M. c. caligata Kanadan Yukonissa ja yhdysvaltojen Alaskassa.
M. c. cascadensis eteläisessä ja läntisessä Brittiläisessä Columbiassa Kanadassa ja Washingtonissa Yhdysvalloissa
M. c. okanagana Kanadan Yukonin ja Luoteisterritorion eteläosissa, Brittiläisen Columbian itäosissa, Albertan länsiosissa, sekä Idahossa ja Montanassa Yhdysvalloissa.
Koko ja ulkonäkö

Harmaamurmelien ruumiin pituus on 450–600 mm ja hännän pituus 170–250 mm. Painoa niillä on 3 600–9 000 g. Urokset ovat naaraita kookkaampia. Turkin väri vaihtelee vatdapuolen ja alaruumiin kermankeltaisesta valkoiseen selkäpuolella yläruumiin kellertävästä kellanruskeaan. Jalat ovat mustat. Päässä kuonon, päälaen ja leuan paikkeilla on mustia tai tummanruskeita laikkuja.
Levinneisyys ja elinympäristö

Harmaamurmelia tavataan alueella, joka ulottuu Alaskasta ja Yukonista pohjoisessa Washingtoniin, Idahoon ja Montanaan etelässä. Sen elinympäristö käsittää puuttomia vuoristoniittyjä kivikkoineen. Alaskassa sitä tavataan myös aina merenpinnan tasolle asti tyypillisempiä vuoristoja matalammalla.
Elintavat

Harmaamurmelit ovat hyvin sosiaalisia. Niitä esiintyy perheryhmissä, jotka käsittävät tavallisesti hallitsevan uroksen yhden tai useamman täysikasvuisen naaraan ja niden jälkasvua kolmeen ikävuoteen saakka. Halltisevan uroksen kotialueen laitamilla voi olla yksinäisiä alempiarvoisia uroksia. Naarailla voi olla hallitseva asema keskenään ja hallitsevat naaraat voivat esimerkiksi estää muita lisääntymästä. Murmelit voivat olla niin yksi- kuin moniavioisiakin. Moniavioisuus on jonkin verran yleisempää levinneisyysalueen eteläosissa.
Laji horrostaa levinneisyysalueensa eteläosissa lokakuusta helmikuuhun ja pohjoisempana syyskuusta huhtikuuhun. Horrostaminen tapahtuu pesäkoloissa yhdessä perheryhmän kanssa. Naaraat lisääntyvät horroksen päättyessä. Tiineys kestää noin kuukauden ja poikasia syntyy kerrallaan 4–5. Naaras voi saada poikueen joka toinen vuosi.
Harmaamurmelit käyttävät ravinnokseen pääasiassa heiniä ja muita ruohovartisija kasveja. Sen petoeläimiä ovat esimerkiksi maakotka, kojootti, kettu, harmaakarhu, mustakarhu, susi, ahma ja puuma. Uhan havaitessaan harmaamurmeli antaa hälytysäänen. Ilmasta ja maalta uhkaaville vaaroille on oma hälytysäänensä.
Uhat ja suojelu

Kansainvälinen luonnonsuojeluliitto eli IUCN on määritellyt harmaamurmelin elinvoimaiseksi lajiksi. Sitä tavataan laajalla alueella, sitä pidetään yleisenä ja lajilla ei ole huomattavia uhkia. Kantojen uskotaan olevan vakaita. Metsästys lihan ja turkkien takia on harvinaista.
Murmelipari.
Murmeli vuoristomaisemassa.
Hossein Shahabi

Hossein Shahabi 2014
Hossein Shahabi (حسین شهابی, 20. kesäkuuta 1967 Tabriz, Iran — 22. tammikuuta 2023 Karaj, Iran) oli  iranilainen elokuvaohjaaja, käsikirjoittaja ja elokuvatuottaja.
Shahabi sai klassisen musiikin korkeakoulutuksen Teheranin yliopistossa, jonka jälkeen hän opetti musiikkia ja nastalikiaselvennä useita vuosia. Hän aloitti uransa vuonna 1996 lyhytelokuvalla Hundred Times Hundred, joka toi hänelle parhaan elokuvan ja ohjaajan diplomit Iranin elokuvafestivaaleilla omistettu satavuotisjuhla. Seuraavina vuosina hän teki useita lyhytelokuvia ja ohjasi useita TV-elokuvia, kuten valokuvan (2001) ja Mehdin tähden (2012). Hänen ensimmäinen laajan julkaisun saanut elokuvansa Bright Day (2013) kertoo lastentarhanopettajasta, joka lähtee etsimään murhan todistajaa pelastaakseen oppilaansa isän kuolemantuomiolta. Elokuva esitettiin ensimmäisen kerran Fajrin kansainvälisillä filmifestivaaleilla Teheranissa ja se sai kriitikoilta ja yleisöltä kiitosta. Elokuva palkittiin myös Mar del Platan elokuvajuhlilla erityismaininnalla. Hänen toinen elokuvansa The Sale (2014) kertoo naisesta, joka joutuu myymään kaiken omaisuutensa saadakseen miehensä pois vankilasta, joka on vangittu, koska ei ole maksanut myötäjäisiä toiselle vaimolleen.
Filmografia

The cancer period / دوران سرطانی  2016
The Sale / حراج  2014
The Bright Day / روز روشن 2013
For the Sake of Mahdi / بخاطر مهدي  2012
The Photo / عكس  2001
Wars and Treasure / جنگ و گنج  2000
Aiheesta muualla

Wikimedia Commonsissa on kuvia tai muita tiedostoja aiheesta .
Hossein Shahabi Internet Movie Databasessa. (englanniksi)
Iranian Movie Database (Arkistoitu – Internet Archive)
19th Film Festival of Kerala
21st festival of vesoul
The cancer period (Arkistoitu – Internet Archive)
Gargaliánoi

| Gargaliánoi Γαργαλιάνοι |
| --- | --- |
 Gargaliánoin kaupunki.
 Kunnallisyksikön sijainti
 Gargaliánoi
 Koordinaatit: 37°3′59″N, 21°38′12″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Messenia
Kunta:  Trifylía
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  440604
Väkiluku (2011):  7 940
 – Kaupunki­yhdys­kunta:  5 569
 – Kaupunki:  5 007
Aikavyöhyke:  UTC+2
 – Kesäaika:  UTC+3
Postinumero:  244 00
Suuntanumero(t):  27630
Rekisterikilpi:  KM
Infobox OKVirheellinen NIMI-arvo: 
Gargaliánoi (kreik. Γαργαλιάνοι; myös Gargaliáni) on Kreikan kaupunki sekä samanniminen Trifylían kunnan kunnallisyksikkö (Δημοτική Ενότητα Γαργαλιάνων, Dimotikí Enótita Gargaliánon) ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 7 940 ja varsinaisen Gargaliánoin kaupungin väkiluku 5 007 (vuonna 2011).
Gargaliánoin kaupunkia ja vanha kunnantalo.
Gargaliánoin kaupunki sijaitsee Peloponnesoksen niemimaan lounaisosassa noin 21 kilometriä pohjoisluoteeseen Pýloksesta ja noin neljä kilometriä sisämaahan Joonianmeren rannasta. Kaupungin satamana toimi Marathópolin kylä Joonianmeren rannalla. Gargaliánoin kunnallisyksikkö käsittää Trifylían kunnan eteläisimmän osan.
Gargaliánoi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Trifylían kunnaksi yhdessä Aetóksen, Avlónaksen, Filiatrán, Kyparissían ja Tripýlan kanssa, jolloin se muuttui uuden kunnan kunnallisyksiköksi.
Kunnallisyksikön osat

Gargaliánoin kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Flóka | Flóka | 48 |
| Gargaliánoi | Ágios Stéfanos | 27 |
| Gargaliánoi | Chochlastí | 132 |
| Gargaliánoi | Gargaliánoi | 5 007 |
| Gargaliánoi | Kánalos | 84 |
| Gargaliánoi | Kokkinochorafá | 5 |
| Gargaliánoi | Lagkoúvardos | 110 |
| Gargaliánoi | Livártzi | 5 |
| Gargaliánoi | Pelekitós | 70 |
| Gargaliánoi | Pigádia | 49 |
| Gargaliánoi | Ríkia | 31 |
| Gargaliánoi | Vatiás | 13 |
| Gargaliánoi | Vromonéri | 34 |
| Gargaliánoi | Vrysómilos | 2 |
| Léfki | Léfki | 130 |
| Léfki | Tragána | 98 |
| Marathópoli | Bárla | 50 |
| Marathópoli | Gefyráki | 5 |
| Marathópoli | Marathópoli | 646 |
| Marathópoli | Nerovígli | 28 |
| Marathópoli | Próti (saari) | 0 |
| Mouzáki | Mouzáki | 321 |
| Pýrgos | Pýrgos | 768 |
| Válta | Válta | 277 |
Yhteensä: 7 940
Aiheesta muualla

Kuvia tai muita tiedostoja aiheesta Gargaliánoi Wikimedia Commonsissa
Grooming (salaliittoteoria)

Grooming-salaliittoteoria esittää, että seksuaalivähemmistöt hakeutuvat aktiivisesti lasten läheisyyteen, jotta voisivat käyttää näitä seksuaalisesti hyväkseen tai käännyttää nämä seksuaalivähemmistöjen edustajiksi. Salaliittoteoria esittää myös, että kouluissa annettava seksuaalivalistus olisi vahingollista lapsille, ja että sen ajajina olisivat seksuaalivähemmistöt.
Grooming on olemassa oleva termi, joka merkitsee lapsen valmistelemista seksuaalisiin tekoihin manipulaatiolla tai pakottamisella. Salaliittoteoriassa termiä käytetään eri merkityksessä, ja esimerkiksi seksuaalivalistusta tai seksuaali-identiteettien monimuotoisuudesta lapsille puhumista saatetaan pitää siinä groomingin piiriin kuuluvana. Termiä käyttävät erityisesti Yhdysvaltain republikaanisen puolueen äärioikeistolainen osa ja QAnon-salaliittoteorian kannattajakunta.
Yhdysvalloissa koulujen seksuaalivalistusta on vähennetty useissa osavaltioissa grooming-salaliittoteorian vaikutuksesta. Useita opettajia ja poliittisia vaikuttajia on syytetty lasten seksuaalisen hyväksikäytön sallijoiksi. Koulujen kirjastoista on poistettu teoksia, jotka käsittelevät seksuaalivähemmistöjä tai seksuaalisuutta. Lisäksi Pride-kulkueita on uhkailtu joukkoampumisilla.
George Beluso Rimando

George Beluso Rimando (s. 22. helmikuuta 1953) on filippiiniläinen roomalaiskatolinen piispa. Hänet vihki papiksi Davaon arkkihiippakuntaan Joseph William Regan 22. huhtikuuta 1980. Hänet nimitettiin Davaon vihkipiispaksi ja Vadan titulaaripiispaksi 4. maaliskuuta 2006. Piispaksi vihkiminen seurasi 25. toukokuuta. Pääkonsekraattorina toimi Fernando R. Capalla, jota avustivat Romulo Geolina Valles ja Wilfredo D. Manlapaz.
Heikki Korhonen (kirjailija)

Heikki Korhonen eli Korhos-Heikki (8. huhtikuuta 1884 Virrat – 6. toukokuuta 1957 Virrat) oli suomalainen kirjailija. Hän kirjoitti seuranäytelmiä ja karhunampuja Martti Kitusen elämäkerran.
Käytyään kansakoulun Korhonen toimi kauppa-apulaisena Aapo Kotalan kauppaliikkeessä Virroilla. Hän kävi Helsingissä kanttoriurkurikoulun ja toimi sen jälkeen kolme vuotta kanttorina Ruovedellä ja seitsemän vuotta Karviassa aina vuoteen 1917 saakka, jolloin hän muutti Virroille maanviljelijäksi. Tämän jälkeen hän toimi kanttorina Virroilla. Kanttorin työn ohella Korhonen osallistui aktiivisesti nuorisoseuratyöhön ja kunnalliseen toimintaan, josta voidaan mainita kuuluminen Virtain kunnanvaltuustoon. Hän toimi myös pitkän ajan Virtain ja Karvian säästöpankkien kamreerina ja kuului Virtain Säästöpankin hallitukseen. Korhonen toimi myös sanomalehtimiehenä ja Virtain Sanomat-lehden toimitussihteerinä. Vuonna 1917 Korhonen muutti Karvialta kotipitäjäänsä Virroille ostaen Louhelan tilan, jossa hän asui perheineen toimien maanviljelijänä.
Korhosen aloitteesta pystytettiin vuonna 1936 Kotalan kylään Martti Kitusen muistomerkki.
Korhosen vanhemmat olivat Virtain Uuraisten Korhosen talollinen Herman Juhonpoika Korhonen (s. 1834) ja Vilhelmiina Yrjölä (1846–1908).
Teoksia

Nimellä Korhos-Heikki:
Nuottanuotiolla : näytelmä yhdessä näytöksessä. Seuranäytelmiä n:o 16. Boman & Karlsson, Hämeenlinna 1904, 2. painos Karisto 1908, 3. painos 1920
Rukkaset : huvinäytelmä 1:ssä näytöksessä. Seuranäytelmiä n:o 21. Boman & Karlsson, Hämeenlinna 1905, 2. painos Karisto 1908, 3. painos 1920
Talonkatsojaiset : yksinäytöksinen pilansekainen kuvaus kansan elämästä. Seuranäytelmiä n:o 68. Karisto 1908
Pettymys : yksinäytöksinen katkelma maalaiselämästä. Seuranäytelmiä n:o 95. Karisto 1909
Kahvilan Kaisu : kaksinäytöksinen katkelma Helsingin elämästä. Seuranäytelmiä n:o 113. Karisto 1910
Kuusi pilapuhetta : huvi-iltain ratoksi ; esitellyt Korhos Heikki. Huviohjelmien avuksi n:o 24. Karisto 1910, 2. painos 1918, 3. painos 1923, 4. painos 1936
Lastenkaupat : kaksiosainen kuvaus. Seuranäytelmiä n:o 103. Karisto 1910
Pieniä piloja huvi-iltoina ; kerrottavaksi lasketellut Korhos Heikki. Huviohjelmien avuksi n:o 23. Karisto 1910, 2. painos 1918, 3. painos 1923, 4. painos 1937
Velisurmaaja : näytelmällinen kuvaelma kolmessa osassa. Seuranäytelmiä n:o 114. Karisto 1910
Muuttohommissa : 1-näytöksinen seikkailu. Seuranäytelmiä n:o 145. Karisto 1912
Kanttori ja kirkkoväärtti : pientä pakinaa pankkiasioista ja maaseudun tulevaisuudesta yleensä. Virtain kunnan säästöpankki, Tampere 1922
Elintarvekansliassa : yksinäytöksinen huvinäytelmä ; kirjoittaneet Peltos-Lauri ja Korhos-Heikki. Virtain sanomat, Tampere 1923
Martti Kitunen : muistelmia Suomen kuuluisimmasta karhuntappajasta ja kuvauksia hänen seikkailuistaan. WSOY 1935, näköispainos Virtain Korhosten sukuseura, Virrat 1992, näköispainos WSOY 2002
Povaajan ennustus : yksinäytöksinen kuvaus kansan elämästä. Seuranäytelmiä n:o 481. Karisto 1946
Karhu-Martti : kuvauksia Suomen kuuluisimman karhunkaatajan elämästä ja seikkailuista ; kuvittanut Risto Mäkinen. 2. muut. painos 1935 ilmestyneestä kirjasta, Valistus, Helsinki 1955, uusi näköispainos Virtain Korhosten sukuseura, Kotala 2010
GP2 Itävallan Grand Prix 2014

|  GP2 Itävallan Grand Prix 2014 |
| --- | --- |
 4. osakilpailu 11 osakilpailusta kaudella 2014. 

Päivämäärä:  21. kesäkuuta 2014
Sijainti:  Spielberg, Itävalta
Rata:  Moottorirata   4,326 km

Lauantain kilpailu
Pituus:  40 kierrosta
Sää:   Aurinkoinen
Paalupaikka
Kuljettaja:   Johnny Cecotto, Jr.
Talli:  Trident
Aika:  1.15,312
Nopein kierros
Kuljettaja:   Felipe Nasr
Talli:  Carlin
Aika:  1.16,093 (kierroksella 35)
Palkintokoroke
Voittaja:   Felipe Nasr  (Carlin)
Toinen:   Stoffel Vandoorne  (ART Grand Prix)
Kolmas:   Raffaele Marciello  (Racing Engineering)
Sunnuntain kilpailu
Pituus:  28 kierrosta
Sää:   Aurinkoinen
Paalupaikka
Kuljettaja:  {{{{{paalulta lähtijän maa genetiivissä2}}} lippu}} {{{paalulta lähtijä2}}}
Talli:  {{{paalulta lähtijän talli2}}}
Aika:  {{{paaluaika2}}}
Nopein kierros
Kuljettaja:   Stefano Coletti
Talli:  Racing Engineering
Aika:  1.16,629 (kierroksella 22)
Palkintokoroke
Voittaja:   Johnny Cecotto, Jr.  (Trident)
Toinen:   Stefano Coletti  (Racing Engineering)
Kolmas:   Raffaele Marciello  (Racing Engineering)
GP2 Itävallan Grand Prix 2014 oli GP2-kauden 2014 neljäs osakilpailu, joka ajettiin 21.–22. kesäkuuta Red Bull Ringin moottoriradalla Itävallassa. Kilpailu ajettiin Formula 1:sten Itävallan GP:n ohessa.
Lauantain kilpailun voittoon ajoi Carlin -tallin kuljettaja Felipe Nasr. Sunnuntain kilpailun voitti Trident -tallin Johnny Cecotto, Jr.